Document ID: 32007R0703

KOMISIJAS REGULA (EK) Nr. 703/2007
(2007. gada 21. jūnijs),
ar kuru attiecībā uz dihidrostreptomicīnu un streptomicīnu groza I pielikumu Padomes Regulai (EEK) Nr. 2377/90, ar ko nosaka Kopienas procedūru veterināro zāļu maksimāli pieļaujamo atlieku daudzumu noteikšanai dzīvnieku izcelsmes produktos
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1990. gada 26. jūnija Regulu (EEK) Nr. 2377/90, ar ko nosaka Kopienas procedūru veterināro zāļu maksimāli pieļaujamo atlieku daudzumu noteikšanai dzīvnieku izcelsmes produktos (1), un jo īpaši tās 2. pantu,
ņemot vērā Eiropas Zāļu aģentūras atzinumu, ko sagatavojusi Veterināro zāļu komiteja,
tā kā:
(1)
Visas farmakoloģiski aktīvās vielas, kuras Kopienā izmanto veterinārajās zālēs, kas paredzētas produktīvajiem dzīvniekiem, jānovērtē saskaņā ar Regulu (EEK) Nr. 2377/90.
(2)
Dihidrostreptomicīns ir iekļauts Regulas (EEK) Nr. 2377/90 I pielikumā attiecībā uz visu atgremotāju muskuļiem, taukiem, aknām, nierēm un pienu, kā arī cūku muskuļiem, ādu, taukiem, aknām un nierēm. Pēc pieteikuma izskatīšanas par dihidrostreptomicīna ieraksta attiecināšanu uz trušiem, tiek uzskatīts par lietderīgu veikt izmaiņas ierakstā par dihidrostreptomicīnu, lai iekļautu trušus.
(3)
Streptomicīns ir iekļauts Regulas (EEK) Nr. 2377/90 I pielikumā attiecībā uz liellopu un aitu muskuļiem, taukiem, aknām, nierēm un pienu, kā arī cūku muskuļiem, ādu, taukiem, aknām un nierēm. Pēc pieteikuma izskatīšanas par dihidrostreptomicīna ieraksta attiecināšanu uz trušiem un ņemot vērā to, ka abu iepriekšminēto vielu drošuma novērtējums tika sākotnēji veikts kopā, pamatojoties uz abu vielu līdzīgo ķīmisko struktūru un bioloģisko aktivitāti, tiek uzskatīts par lietderīgu arī veikt izmaiņas ierakstā par streptomicīnu, lai to attiecinātu arī uz trušu muskuļiem, taukiem, aknām un nierēm. Tika uzskatīts par lietderīgu veikt izmaiņas arī ierakstā par streptomicīnu attiecībā uz liellopiem un aitām, iekļaujot jaunu ierakstu attiecībā uz visu atgremotāju muskuļiem, taukiem, aknām, nierēm un pienu.
(4)
Tāpēc Regula (EEK) Nr. 2377/90 attiecīgi jāgroza.
(5)
Līdz šīs regulas piemērošanai ir jāatvēl pietiekams laikposms, lai dalībvalstis, ņemot vērā šīs regulas noteikumus, varētu veikt pielāgojumus, kas saistībā ar šo regulu var būt vajadzīgi attiecīgo veterināro zāļu tirdzniecības atļaujās, kuras piešķirtas saskaņā ar Eiropas Parlamenta un Padomes 2001. gada 6. novembra Direktīvu 2001/82/EK par Kopienas kodeksu, kas attiecas uz veterinārajām zālēm (2).
(6)
Šajā regulā paredzētie pasākumi ir saskaņā ar Veterināro zāļu pastāvīgās komitejas atzinumu,
IR PIEŅĒMUSI ŠO REGULU.
1. pants
Regulas (EEK) Nr. 2377/90 I pielikumu groza saskaņā ar šīs regulas pielikumu.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
To piemēro no 2007. gada 21. augusta.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 21. jūnijā

Labels: 0
17
6